title: Proposta għal regolament tal-Parlament Ewropew u tal-Kunsill li jistabbilixxi programm li jgħin l-irkupru ekonomiku permezz tal- għajnuna finanzjarja mogħtija mill-Komunità għall-proġetti fil-qasam tal-enerġija

text:
Avviż Legali Importanti

|

52009PC0035

	[pic] | IL-KUMMISSJONI TAL-KOMUNITAJIET EWROPEJ |Brussell, 28.1.2009KUMM(2009) 35 finali2009/0010 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi programm li jgħin l-irkupru ekonomiku permezz tal- għajnuna finanzjarja mogħtija mill-Komunità għall-proġetti fil-qasam tal-enerġijaMEMORANDUM TA’ SPJEGAZZJONI1. Kuntest tal-proposta-  Ir-raġunijiet għall-proposta u l-għanijiet tagħhaIl-proposta hija riżultat tax-xejra negattiva ħafna li qiegħda tiffaċċja l-ekonomija Ewropea kkawżata mill-kriżi finanzjarja u min-nuqqasijiet fis-sigurtà tal-provvista tal-enerġija tal-Komuntà kif jidher mill-kriżi tal-gass. Timplimenta l-Pjan Ewropew għall-Irkupru Ekonomiku (COM (2008) 800) approvat mill-Kunsill Ewropew fil-laqgħa li saret bejn il-11 u t-12 ta’ Diċembru 2008. Flimkien mal-proposti fis-settur tal-komunikazzjonijiet bil-broadband u tal-iżvilupp rurali, din il-proposta hija riżultat b'mod speċifiku tat-talba tal-Kunsill Ewropew sabiex tipprovdi lista dettaljata u bbilanċjata tal-azzjonijiet.-  Il-kuntest ġeneraliIl-kriżi finanzjarja bdiet tinfirex fl-ekonomija reali fil-ħarifa tal-2008. Il-kriżi tal-gass, li tinvolvi nuqqas ta' trasportazzjoni tal-gass prodott fir-Russja, faqqgħet f'Diċembru tal-2008. Il-kriżi ekonomika u dik tal-gass urew li l-interkonnessjonijiet tal-enerġija fl-Ewropa mhumiex biżżejjed, it-tnejn juru problemi strutturali għall-ekonomija Ewropea u għall-benesseri taċ-ċittadini Ewropej. Meħtieġ Pjan ta’ Rkupru komprensiv u dan qiegħed jitħejja; din il-proposta għal spinta finanzjarja fil-partijiet ewlenin tas-settur tal-enerġija hija element kruċjali tal-Pjan.-  Dispożizzjonijiet eżistenti fil-qasam tal-propostaIl-ħsieb wara l-parti tal-infrastruttura tal-enerġija tal-programm tan-Netwerks Trans-Ewropej huwa li tingħata spinta lill-binja tal-interkonnessjonijiet tal-gass u tal-elettriku bejn il-fruntieri; dan huwa wkoll il-ħsieb wara wieħed mit-tliet sub-programmi ta' din il-proposta. Il-lista ta’ proġetti stabbilita f’dan ir-Regolament hija konformi mal-Linji Gwida għan-netwerks tal-enerġija trans-Ewropej (Id-deċiżjoni tal-Parlament Ewropew u tal-Kunsill Nru. 1364/2006 tas-6 ta’ Settembru 2006).-  Konsistenza mal-bqija tal-politiki u l-miri tal-Unjoni EwropeaIl-proposta tgħin proġetti fil-qasam tal-politika tal-enerġija bħala parti ewlenija tal-mira iktar wiesgħa tal-UE li tħeġġeġ il-progress ekonomiku u l-iżvilupp sostenibbli. Hija konsistenti mal-miri tal-politika tal-enerġija tal-UE kif stipulat fit-Tieni Reviżjoni tal-Istrateġija tal-Enerġija, b’mod partikolari billi tiżdied is-sigurtà tal-provvista tal-enerġija u billi jitnaqqas l-emissjonijiet tal-gass serra.Meta ġiet biex tagħżel il-proġetti, il-Kummissjoni qieset ħafna kriterji li rreferew, b'mod partikolari, għall-maturità tal-proġetti, għad-distribuzzjoni ġeografika koerenti, għall-interess Ewropew kif ukoll għall-valur miżjud Ewropew u l-progress teknoloġiku. Il-kriterji kollha huma skont il-politika tal-enerġija żviluppata mill-KE fis-snin imgħoddija kif ukoll fil-kuntest attwali ta' kif inhuma l-perspettivi finanazjarji bħalissa. Hemm il-possibbiltà li dan l-approċċ ikun appoġġjat fil-perspettivi finanzjarji tal-ġejjieni.2. Konsultazzjoni mal-partijiet interessati u l-valutazzjoni tal-impatt-  Konsultazzjoni mal-partijiet interessatiL-urġenza tal-kriżi ekonomika tappella għall-iktar azzjoni mgħaġġla possibbli sabiex twissi lill-investituri. Dan ifisser li ma hemmx żmien għall-proċess ta’ konsultazzjoni.-  Ġbir u użu ta’ għarfien espertMa ntużax għarfien tal-esperti barranin.-  Valuazzjoni tal-impattL-urġenza tal-kriżi ekonomika tappella għall-iktar azzjoni mgħaġġla possibbli, skont il-konklużjonijiet tal-Kunsill Ewropew.Dan ifisser li ma kienx hemmx żmien għall-valutazzjoni tal-impatt.3. Elementi legali tal-proposta-  Sommarju tal-azzjoni propostaHuwa propost li jkun indirizzat programm tal-miżuri tal-investiment bejn l-2009 u l-2010 li jkun jinkludi sub-programmi fl-oqsma li ġejjin:- proġetti ta' interkonnessjonijiet tal-gass u tal-elettriku (pakkett finanzjarju: EUR 1750 miljun);- proġetti dwar ir-riħ lil hinn mill-kosta (EUR 500 miljun);- il-ġbir u l-ħżin tal-karbonju (EUR 1250 miljun);-  Bażi ġuridikaIl-bażi ġuridika tkun l-Artikolu 156 tat-Trattat għas-sub-programm tal-proġetti ta’ interkonnessjonijiet tal-gass u tal-elettriku, u l-Artikolu 175 għall-bqija tal-azzjoni.-  Il-prinċipju tas-sussidjarjetàIl-prinċipju tas-sussidjarjetà japplika sakemm il-proposta ma taqax taħt il-kompetenza esklussiva tal-Komunità.Il-miri tal-proposta ma jistgħux jintlaħqu kif xieraq mill-Istati Membri għar-raġuni(jiet) li ġejja(in):-  Rispons koerenti u effettiv għall-kriżi ekonomika jitlob approċċ ikkoordinat għall-investiment fuq livell ta’ UE, li jinvolvi l-UE kif ukoll ir-riżorsi nazzjonali.-  Bosta mill-proġetti identifikati fir-Regolament għandhom karattru transnazzjonali, b'mod partikolari fis-sub-programmi dwar ir-riħ lil hinn mill-kosta u dwar l-interkonnessjoni.-  L-inkoraġġiment tal-interkonnessjoni, l-enerġija rinovabbli u l-ġbir u l-ħżin tal-karbonju għadu kif ġie kkonfermat dan l-aħħar bħala mira komuni tal-Unjoni.-  Is-sub-programmi kollha, u b’mod partikolari dak dwar il-ġbir tal-karbonju u l-ħżin, huma maħsuba sabiex ikattru l-opportunitajiet kemm jista’ jkun għar-replikazzjoni madwar l-Istati Membri.-  L-azzjoni li tittieħed mill-Istati Membri waħedhom twarrab il-ksib ta’ approċċ ikkoordinat; It-tlestija ta’ proġetti b’tifsira transnazzjonali hija kruċjali sabiex jintlaħqu l-miri tal-Unjoni.L-azzjoni li tittieħed mill-Komunità tikseb aħjar il-miri tal-proposta għar-raġuni(jiet) li ġejja(in):-  L-azzjoni tal-UE tippermetti li jinkisbu dawn il-miri.-  L-azzjoni tal-UE tista’ timxi flimkien mal-azzjoni nazzjonali sabiex jintlaħqu l-miri kollha tal-Unjoni, li jirriflettu l-karattru transnazzjonali tal-kriżi ekonomika u tal-isfida tas-sigurtà tal-enerġija.-  L-ambitu tal-proposta hija limitata għal dawn il-proġetti msemmija.Il-proposta b’hekk hija konformi mal-prinċipju tas-sussidjarjetà.-  Il-prinċipju tal-proporzjonalitàIl-proposta hija konformi mal-prinċipju tal-proporzjonalità għar-raġuni(jiet) li ġejja(in):-  Minħabba li l-proposta tistabbilixxi programm ta’ għajnuna finanzjarja ma tistax tieħu forma oħra għajr ta’ regolament.-  Il-piż finanzjarju huwa bbilanċjat skont il-mira li tinħoloq spinta ewlenija fl-ekonomija Ewropea u li tindirizza l-isfida tas-sigurtà tal-enerġija.-  Il-piż amministrattiv huwa miżmum f'livell baxx minħabba l-għażla li tiffoka fuq ftit mill-proġetti l-kbar ta’ skala.-  L-għażla tal-istrumentiStrumenti proposti: regolament.Mezzi oħra ma humiex xierqa għar-raġuni(jiet) li ġejja(in):-  Minħabba li l-proposta tistabbilixxi programm ta’ għajnuna finanzjarja ma tistax tieħu forma oħra għajr ta’ regolament.4. Implikazzjoni baġitarjaHuwa previst pakkett finanzjarju ta’ €3,500 miljun b’kollox għat-tliet sub-programmi, li jikkonsistu f'€1,500 miljun fl-2009 u f’€2,000 miljun fl-2010.Il-volum ewlieni tal-ħlasijiet se jsir bejn l-2009 u l-2012, l-aħħar ħlasijiet, b’mod partikolari jmorru għall-proġetti tal-ġbir tal-karbonju u tal-ħżin, previsti għall-2014/2015.2009/0010 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi programm li jgħin l-irkupru ekonomiku permezz tal- għajnuna finanzjarja mogħtija mill-Komunità għall-proġetti fil-qasam tal-enerġijaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikoli 156 u 175(1) tiegħu,Wara li kkunsidraw l-Proposta tal-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Filwaqt li jaġixxu skont il-proċedura stabbilita fl-Artikolu 251 tat-Trattat[4],Billi:(1) L-ekonomija Ewropea qiegħda tiffaċċja xejra negattiva ħafna kkawżata mill-kriżi finanzjarja.(2) Fl-istess ħin huwa ċar li l-qawwa u s-sostenibbiltà tal-ekonomija Ewropea mifruxa fuq medda twila ta’ żmien tiddependi fuq l-immodifikar mill-ġdid tal-ekonomija sabiex din tiffaċċja d-domandi tas-sigurtà tal-enerġija u l-ħtieġa li jitnaqqsu l-emissjonijiet tal-gassijiet serra. Din il-konklużjoni hija msaħħa minħabba t-tħassib dejjem jiżdied dwar is-sikurezza tal-provvisti affidabbli tal-gass.(3) Fid-dawl ta’ dan it-tħassib, il-Kunsill Ewropew fil-laqgħa ta’ bejn il-11 u t-12 ta' Diċembru 2008[5] approva l-Pjan Ewropew ta’ Rkupru Ekonomiku[6], li jistipula kif l-Istati Membri u l-Unjoni Ewropea jistgħu jikkoordinaw il-politiki tagħhom u jagħtu spinta ġdida lill-ekonomija Ewropea, liema spinta hija mmirata lejn il-miri fit-tul tal-Komunità.(4) Parti importanti tal-Pjan ta’ Rkupru kienet proposta sabiex tiżdied in-nefqa tal-Komunità f'setturi strateġiċi definiti, li jindirizzaw in-nuqqas ta' fiduċja fost l-investituri u li tgħin fl-iżvilupp tal-pass lejn ekonomija iktar b'saħħitha għall-ġejjieni. Il-Kunsill Ewropew talab lill-Kummissjoni sabiex tippreżenta lista ta’ proġetti konkreti, tqis bilanċ ġeografiku xieraq, sabiex terġa’ ssaħħaħ l-investimenti għall-iżvilupp ta, b’mod partikolari, proġetti tal-infrastruttura.(5) Huwa importanti speċjalment sabiex jiffinanzja l-miżuri li jindirizzaw bla dewmien kemm il-kriżi finanzjarja u kemm il-ħtiġijiet urġenti fis-settur tal-enerġija tal-Komunità.(6) Sabiex jagħmel impatt tanġibbli u sostanzjali, dan l-investiment għandu jiffoka fuq xi wħud mis-setturi speċifiċi. Dawn għandhom ikunu setturi li fihom:(a) l-azzjoni se tagħti kontribut ċar lill-miri tas-sigurtà tal-provvista tal-enerġija u tat-tnaqqis tal-emissjonijiet tal-gass serra;(b) jeżistu proġetti kbar u maturi li kapaċi jagħmlu użu effiċjenti u effettiv ta' ammonti sinifikanti li jingħataw f’għajnuna finanzjarja u li jġibu investimenti sinifikanti minn sorsi oħra, inkluż il-Bank Ewropew għall-Investiment; kif ukoll(c) azzjoni fuq livell Ewropew li tista’ tagħti valur miżjud.L-interkonnessjonijiet tas-setturi tal-gass u tal-elettriku; tal-enerġija mir-riħ lil hinn mill-kosta; u l-ġbir u l-ħżin tal-karbonju jissodisfaw dawn il-kriterji.(7) L-isfidi żiluppaw tul l-aħħar snin, fil-każ tal-interkonnessjonijiet tal-gass u tal-elettriku. Il-kriżijiet tal-gass li faqqgħu dan l-aħħar (fix-xtiewi tal-2006 u tal-2009) u ż-żieda fil-prezz taż-żejt sa nofs l-2008 wrew kemm l-Ewropa hija vulnerabbli. Riżorsi indiġeni tal-enerġija – il-gass u ż-żejt – qegħdin dejjem isiru iktar skarsi b’tali mod li l-Ewropa qiegħda ssir dejjem iktar dipendenti fuq l-importazzjonijiet sabiex tforni l-enerġija. F’dan il-kuntest, l-infrastruttura tal-enerġija taqdi rwol kruċjali.(8) Madankollu, il-kriżi ekonomika u finanzjarja ta’ bħalissa qiegħda taffettwa l-implimentazzjoni tal-proġetti ta’ infrastruttura fl-enerġija. Xi proġetti importanti – inkluż proġetti fl-interess tal-Komunità – jistgħu jiffaċċjaw wisq dewmien fl-implimentazzjoni minħabba l-fondi skarsi. B’hekk, azzjoni urġenti li tappoġġja l-investiment fl-interkonnessjonijiet fis-settur tal-enerġija hija xierqa. Minħabba l-ħin sinifikanti li huwa meħtieġ għall-ippjanar u t-tħaddim ta' dawn il-proġetti huwa importanti li l-Komunità tinvesti f'din l-infrastruttura malajr kemm jista' sabiex tkun tista', b'mod partikolari, tħaffef l-iżvilupp ta' proġetti ta' importanza partikolari għas-sigurtà tal-provvista tal-enerġija fil-Komunità. Dan għandu jkun vitali sabiex tkun żgurata s-sigurtà tal-Komunità għall-provista tal-enerġija permezz ta’ prezzijiet kompetittivi meta l-ekonomija tmur lura u meta tiżdied id-domanda għall-enerġija globali.(8 bis) Fost il-proġetti dwar l-infrastruttura tal-enerġija, hemm bżonn li jintgħażlu proġetti li huma importanti għall-operat tas-suq intern tal-enerġija, għas-sigurtà tal-provvista tal-enerġija u li jikkontribwixxi wkoll għall-irkupru tal-ekonomija.(9) Fil-każijiet tal-ġbir u l-ħżin tal-karbonju u tal-enerġija mir-riħ lil hinn mill-kosta, dan ir-Regolament jibni fuq il-Pjan Strateġiku għat-Teknoloġiji tal-Enerġija għall-Ewropa[7], li appella għal pjan strateġiku u li jitwettaq flimkien dwar ir-riċerka fl-enerġija u għall-isforzi fl-innovazzjoni li jkun konformi mal-miri tal-politika tal-UE dwar l-enerġija, filwaqt li jikkommetti ruħu lejn l-istabbilizzazzjoni tas-Sitt Inizjattivi Industrijali tal-Ewropa, u b’mod partikolari f’dawn iż-żewġ oqsma. Il-Kunsill Ewropew fil-laqgħa tiegħu li saret fis-16 ta' Ottubru 2008[8] appella lill-Kummissjoni sabiex tħaffef l-implimentazzjoni tal-Pjan Teknoloġiku. Dan il-Programm jagħti bidu għall-finanzjament għall-Ġbir u l-Ħżin tal-Karbonju u għall-enerġija r-riħ lil hinn mill-kosta mingħajr preġudizzju għall-istabbiliment fil-ġejjieni tas-sitt inizjattivi industrijali dwar il-proġetti li juru l-enerġija kif imsemmi fil-Pjan Strateġiku għat-Teknoloġiji tal-Enerġija għall-Ewropa.(10) Sabiex ikun hemm impatt malajr kemm jista’ jkun fuq il-kriżi ekonomika, huwa importanti li dan ir-Regolament jelenka l-proġetti li jistgħu jirċievu għajnuna finanzjarja malajr kemm jista’ jkun, sakemm din l-għajnuna finanzjarja tkun konformi mal-kriterji li jiżguraw effiċjenza u effikaċja u mal-limiti stabbiliti mill-pakkett finanzjarju.(11) Fil-każ ta’ proġetti ta’ interkonnessjoni tal-elettriku, din il-lista tinħareġ skont kemm jammonta l-kontribut tal-proġett lejn il-miri tas-sigurtà u tad-diversifikazzjoni tal-provvista kif inhi identifikata fit-Tieni Reviżjoni tal-Enerġija Strateġika li ħarġet dan l-aħħar[9] u li kienet approvata mill-Parlament Ewropew u mill-Kunsill[10]. Il-proġetti jintagħżlu abbażi tal-fatt li jimplimentaw il-prijoritajiet identifikati fl-imsemmija Reviżjoni, tal-fatt li kisbu livell xieraq ta' maturità, u li kkontribwixxew għal:(a) Sigurtà u diversifikazzjoni tas-sorsi tal-enerġija u l-provvisti;(b) Ottimizzazzjoni tal-kapaċità tan-netwerk u l-integrazzjoni tas-suq intern tal-enerġija, b'mod partikolari proġetti li jikkonċernaw il-qasam transkonfinali;(c) Żvilupp tan-netwerk biex tissaħħaħ il-koeżjoni ekonomika u soċjali billi jitnaqqas l-iżolament ta' reġjuni inqas iffavoriti u reġjuni gżejjer tal-Komunità;(d) Konnessjoni ta’ riżorsi ta’ enerġija rinovabbli; kif ukoll(e) Sikurezza, affidibbiltà u interoperabilità tan-netwerks interkonnessi.(f) Solidarjetà bejn l-Istati MembriIt-twettiq ta’ dawn il-proġetti jitlob impenn mill-awtoritajiet nazzjonali, reġjonali u lokali sabiex jitħaffu l-proċeduri amministrattivi u l-għoti tal-awtorizzazzjonijiet. Bosta proġetti ma jkunux jistgħu jirċievu l-appoġġ fiż-żmien stipulat jekk l-awtoritajiet ma jħaffux fl-operat tagħhom.(12) Fil-każ tal-enerġija mir-riħ lil hinn mill-kosta, din il-lista tkopri proġetti li jistgħu jiġu kkunsidrati, abbażi tal-informazzjoni miġbura mill-partijiet interessati fil-qafas tal-Pjattaforma Ewropea tat-Teknoloġija tal-Enerġija tar-Riħ, mis-sorsi industrijali u minn sorsi oħra, bħala approvati u lesti biex jiġu implimentati; innovattivi, filwaqt li jibnu kunċetti stabbiliti sew; li jkunu kapaċi jħaffu l-proċess b’riżultat tal-ispinta finanzjarja; ikollhom relevanza għat-transkonfini; ikunu fuq skala kbira; u jkunu kapaċi juru kif ir-riżultati tal-avvanzi teknoloġiċi se jkunu mxerrda b’mod effettiv fid-dawl tal-miri u l-istrutturi approvati mill-Pjan Strateġiku għat-Teknoloġiji tal-Enerġija għall-Ewropa. L-għajnuna finanzjarja għandha tkun immirata lejn dawk il-proġetti li jinsabu f'pożizzjoni li jimxu ħafna 'l quddiem bl-iżvilupp tal-proġett bejn l-2009/2010.(13) Fil-każ tal-ġbir u l-ħżin tal-karbonju, din il-lista għandha tkun stabbilita abbażi tal-informazzjoni miġbura mill-partijiet interessati fil-qafas tal-Forum dwar il-Fjuwil Fossili, il-Pjattaforma Teknoloġika Ewropea għal Impjanti tal-Enerġija mill-Fjuwil Fossili Mingħajr Emissjonijiet u minn sorsi oħra. L-għajnuna finanzjarja għandha tkun immirata lejn dawk il-proġetti li jinsabu f'pożizzjoni li jimxu ħafna 'l quddiem bl-iżvilupp tal-proġett bejn l-2009/2010.(14) Meta jitlestu dawn il-proġetti, il-ħidma għanda tiġi vvalutata abbażi tal-fatt li jkun jeżisti kunċett matur u fattibbli għall-impjant tal-enerġija, inkluż il-komponent li jaqbad il-karbonju; il-fatt li jkun jeżisti kunċett matur u fattibbli għall-ġarr u l-ħżin tas-CO2; u impenn liema bħalu tal-awtoritajiet lokali sabiex jappoġġjaw il-proġett. Il-proġetti se jkollhom bżonn juru wkoll kif se jitqassmu r-riżultati tal-avvanzi teknoloġiċi b'mod effettiv u kif se jitħaffu l-kisbiet tal-miri stipulati fil-Pjan Strateġiku għat-Teknoloġiji tal-Enerġija għall-Ewropa.(15) Hu importanti li jintgħażel proġett minn fost dawk eliġibbli. L-għażla għadha tiżgura, inter alia , li ma jkunx hemm iktar minn proġett wieħed appoġġjat f'kull Stat Membru, sabiex tkun żgurata l-investigazzjoni ta' firxa wiesgħa ta' kondizzjonijiet ta' ħżin ġeoloġiku u sabiex tkun appoġġjata l-mira tal-irkupru ekonomiku inkoraġġanti madwar l-Ewropa. (16) Il-finanzjament tal-Komunità ma għandux ifixkel il-kompetizzjoni jew it-tħaddim tas-suq intern, wara li jiġu kkunsidrati b’mod partikolari r-regoli tal-aċċess għat-terza parti u l-eżenzjonijiet għall-aċċess tal-parti terza. Kwalunkwe fondi oħra nazzjonali flimkien mal-finanzjament tal-Komunità għandhom iqisu r-regoli tal-għajnuniet mill-Istat.Tintuża liema forma tintuża, l-għajnuna finanzjarja tal-Komunità għandha tingħata skont id-dispożizzjonijiet tar-Regolament tal-Kunsill (KE, Euratom) Nru. 1605/2002 tal-25 ta’ Ġunju 2002 dwar ir-Regolament Finanzjarju li japplika għall-baġit ġenerali tal-Komunitajiet Ewropej[11] (ir-“Regolament Finanzjarju”) u skont ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jistipula r-regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li japplika għall-baġit ġenerali tal-Komunitajiet Ewropej[12], ħlief fejn id-dispożizzjonjiet tar-Regolament ta' issa jaħrab b'mod espliċitu minn dawn ir-regoli.(17) Minħabba l-ħtieġa urġenti biex tkun indirizzata l-kriżi ekonomika u l-ħtiġijiet tal-enerġija li qiegħda tenfasizza fuqhom il-Komunità u meta jitqies il-livell tad-dettall ta’dan ir-Regolament, l-għajnuna finanzjarja tista’ tingħata, permezz ta’ deroga tal-Artikoli 75(2) u 110 tar-Regolament Finanzjarju, mingħajr ma jiġu adottati minn qabel xi programm ta' ħidma jew xi forma oħra ta' deċiżjoni dwar finanzjament.(18) L-Artikolu 160a tar-Regolament Finanzjarju jippermetti l-possibbiltà li jerġgħu jkunu disponibbli l-approprjazzjonijiet tal-impenn ikunu diżimpenjati, liema approprjazzjonijiet ikunu kkawżati min-nuqqas ta’ implimentazzjoni sħiħa jew parzjali ta’ proġett taħt ċirkostanzi eċċezzjonali. Madankollu, din id-dispożizzjoni hija limitata għall-proġetti ta’ riċerka. Sabiex ikun żgurat li l-baġit previst taħt dan ir-Regolament jintefaq sew u jikkontribwixxi għall-miri tiegħu, huwa importanti li din il-possibbiltà tkun prevista wkoll fil-kuntest ta' dan ir-Regolament.(19) Meta l-azzjonijiet ffinanzjati taħt dan ir-Regolament ikunu implimentati, l-interessi finanzjarji tal-Komunità għandhom jiġu mħarsa permezz tal-applikazzjoni tal-miżuri ta’ prevenzjoni kontra l-frodi, il-korruzzjoni u kull attività oħra illegali, permezz ta’ kontrolli effettivi u permezz tal-irkupru ta’ ammonti indebitament mħallsa, kif ukoll, fil-każ li jkunu identifikati irregolarjitajiet, permezz ta’ pieni effettivi, proporzjonati u dissważivi, skont ir-Regolament tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni tal-interessi finanzjarji tal-Komunitajiet Ewropej[13], ir-Regolament tal-Kunsill (Euratom, KE) Nru 2185/96 tal-11 ta' Novembru 1996 dwar kontrolli u ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunitajiet Ewroprej kontra l-frodi u irregolaritajiet oħra[14] u r-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet mmexxija mill-Uffiċċju Ewropew Kontra l-Frodi (OLAF)[15].(20) Minħabba li l-miri ta’ dan ir-Regolament huma li jiġi megħjun l-irkupru tal-ekonomija fi ħdan il-Komunità, li jiġu ffaċċjati d-domandi tas-sigurtà tal-enerġija u li jitnaqqsu l-emissjonijiet tal-gass billi tiżdied in-nefqa fis-setturi strateġiċi definiti, dawn il-miri ma jistgħux jinkisbu kif xieraq mill-Istati Membri, u b'hekk jistgħu, fl-ambitu ta' dan ir-Regolament u n-natura tas-setturi u l-proġetti magħżula, jinkisbu aħjar fuq livell ta’ Komunità, il-Komunità tista’ tadotta miżuri, skont il-prinċipju tas-sussidjarjetà kif stipulat fl-Artikolu 5 tat-Trattat. B'qbil mal-prinċipju ta' proporzjonalità, kif stipulat f'dak l-Artikolu, dan ir-Regolament ma jmurx lil hinn minn dak li huwa meħtieġ sabiex jintlaħqu dawk l-għanijiet.(21) Meta titqies in-natura tal-kwistjonijiet fis-sub-programmi, il-Kummissjoni għandha tkun megħjuna minn kumitati differenti sabiex tagħżel proposti miżmuma għall-finanzjament u d-determinazzjoni tal-ammont ta’ finanzjament li għandu jingħata taħt kull sub-programm.(22) Il-miżuri meħtieġa għall-implimentazzjoni ta’ dan ir-Regolament għandhom jiġu adottati skont id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tal-poteri ta’ implimentazzjoni konferiti lill-Kummissjoni[16],(23) Minħabba l-ħtieġa urġenti sabiex tkun indirizzata l-kriżi ekonomika u l-ħtiġijiet tal-enerġija li qiegħda tenfasizza fuqhom il-Komunità, dan ir-Regolament għandu jidħol fis-seħħ malajr kemm jista’ jkun wara li jiġi ppubblikat,ADDOTTAW DAN IR-REGOLAMENT:KAPITOLU IDISPOŻIZZJONIJIET INTRODUTTORJIArtikolu 1SuġġettDan ir-Regolament jistabbilixxi strument finanzjarju, il-Programm Ewropew tal-Enerġija għall-Irkupru, minn issa 'l quddiem imsejjaħ "l-EEPR", għall-iżvilupp ta' proġetti f'dan il-qasam tal-enerġija fil-Komunità li jikkontribwixxu għall-irkupru tal-ekonomija, is-sigurtà tal-provvista tal-enerġija u t-tnaqqis tal-emissjonijiet tal-gass serra.Jistabbilixxi sub-programmi sabiex imexxu ‘l quddiem dawk il-miri fl-oqsma tal-(a) tal-interkonnessjonijiet tal-gass u tal-elettriku;(b) tal-enerġija mir-riħ lil hinn mill-kosta; kif ukoll(c) il-ġbir u l-ħżin tal-karbonjuJidentifika proġetti li għandhom ikunu ffinanzjati taħt kull sub-programm u jistipula kriterji sabiex ikunu identifikati u implimentati azzjonijiet li jwettqu dawn il-proġetti.Artikolu 2DefinizzjonijietGħall-finijiet ta' dan ir-Regolament, għandhom japplikaw id-definizzjonijiet li ġejjin:(a) “il-ġbir u l-ħżin tal-karbonju” jfisser mezz li jnaqqas il-bidla tal-klima li jikkonsisti fi ġbir tad-dijossidu tal-karbonju (CO2) minn impjanti li jiġġeneraw l-enerġija, il-ġarr tal-karbonju għal post fejn jinħażen u l-mod kif jiġi imdaħħal f'formazzjoni ġeoloġika xierqa għall-finijiet ta' ħżin għal dejjem;(b) “spejjeż eliġibbli” għandu jkollha l-istess tifsira kif hemm fir-Regolament (KE) Nru 2342/2002(c) “interkonnessjonijiet tal-gass u tal-elettriku” għandha tfisser:(i) il-linji kollha ta' vultaġġ għoli, minbarra dawk tan-netwerks ta' distribuzzjoni, u tal-konnessjonijiet ta’ taħt il-baħar, sakemm din l-infrastruttura tkun użata għal trasmissjoni jew konnessjoni interreġjonali jew internazzjonali;(ii) kull tagħmir jew installazzjoni meħtieġa biex din l-imsemmija sistema taħdem kif suppost, inklużi s-sistemi ta' protezzjoni, monitoraġġ u kontroll;(iii) pajpijiet minn fejn jgħaddi l-gass bi pressjoni għolja, minbarra dawk tan-netwerks ta’ distribuzzjoni;(iv) faċilitajiet ta’ ħżin taħt l-art li huma konnessi ma’ pajpijiet minn fejn jgħaddi l-gass bi pressjoni għoljaimsemmija fil-punt (iii),(v) faċilitajiet li jirċievu, jaħżnu u ta’ rigassifikazzjoni tal-gass naturali likwefatt (LNG); kif ukoll(vi) kull tagħmir jew installazzjoni meħtieġa biex din l-imsemmija sistema taħdem kif suppost, inklużi s-sistemi ta' protezzjoni, monitoraġġ u kontroll;(d) “parti minn proġett” tfisser kwalunkwe attività li hija indipendenti fuq livell finanzjarju, tekniku jew minħabba li tieħu ħafna ħin u li tikkontribwixxi għat-tlestija tal-proġett;(e) “fażi ta' investiment” tfisser il-fażi ta’ proġett li fiha ssir il-kostruzzjoni u jiġġarrbu l-ispejjeż kapitali;(f) “enerġija mir-riħ lil hinn mill-kosta" tfisser l-enerġija elettrika ġġenerata minn magni turbini li jaħdmu bir-riħ u li jinsabu fil-baħar – biswit jew lil hinn mill-kosta;(g) “fażi ta’ ppjanar” tfisser il-fażi ta’ proġett li tiġi qabel il-fażi tal-investiment, li fiha jsiru t-tħejjijiet għall-implimentazzjoni tal-proġett, inkluż, fejn xieraq, valutazzjoni fattibbli, studji preparatorji u tekniċi u l-ħruġ ta’ liċenzji u awtorizzazzjonijiet.Artikolu 3Baġit1. Il-pakkett finanzjarju għall-implimentazzjoni tal-EEPR għall-2009 u l-2010 għandu jammonta għal EUR 3,500 miljun, allokati kif ġej:(a) proġetti għall-interkonnessjonijiet tal-gass u tal-elettriku; EUR 1,750 miljun;(b) proġetti għall-enerġija mir-riħ lil hinn mill-kosta; EUR 500 miljun;(c) proġetti tal-ġbir u l-ħżin tal-karbonju; EUR 1,250 miljun.2. L-approprjazzjonijiet tal-impenji li jikkorrispondu mal-impenn diżimpenjat bħala riżultat ta' nuqqas ta’ implimentazzjoni sħiħa jew parzjali tal-proġetti li kienu fil-ħsieb jistgħu, b’mod eċċezzjonali u f’każijiet sostanzjati, jerġgħu jkunu disponibbli fl-2010 u fl-2011 fejn huwa importanti li jinkisbu l-miri tal-EEPR.3. Għall-finijiet tal-paragrafu 2, il-Kummissjoni għandha, fil-bidu ta’ kull sena finanzjarja, teżamina disimpenji magħmulin matul is-sena finanzjarja preċedenti u għandha tivvaluta, fid-dawl tal-ħtiġijiet, il-bżonn li l-approprjazzjonijiet jerġgħu jsiru disponibbli. Abbażi ta’ din il-valutazzjoni, il-Kummissjoni tista’ tissottometti proposti xierqa lill-awtorità baġitarja, sal-15 ta’ Frar ta’ kull sena finanzjarja, li jiddikjaraw għal kull partita tal-baġit ir-raġunijiet għaliex dawn l-approporjazzjonijiet reġgħu saru disponibbli.4. L-awtorità baġitarja għandha tiddeċiedi dwar il-proposti tal-Kummissjoni fi żmien sitt ġimgħat. Meta ma tittieħed l-ebda deċiżjoni matul il-limitu ta’ żmien, il-proposti jitqiesu aċċettati.5. L-approprjazzjonijiet ta’ impenji li reġgħu saru disponibbli ma għandhomx jitmexxew ’il quddiem. Impenji legali li għandhom x’jaqsmu mal-approprjazzjonijiet tal-impenji li reġgħu saru disponibbli għandu jkunu konklużi sal-31 ta' Diċembru tas-sena n. Fi tmiem is-sena n , il-bilanċ tal-approprjazzjonijiet tal-impenji li ma jkunux intużaw u li jkunu reġgħu saru disponibbli għandhom ikunu diżempenjati b'mod definittiv mill-uffiċjal awtorizzat responsabbli.KAPITOLU IISUB-PROGRAMMISezzjoni 1Proġetti għall-interkonnessjonijiet tal-gass u tal-elettrikuARTIKOLU 4 IL-MIRIIl-Komunità għandha tippromwovi proġetti għall-interkonnessjonijiet tal-gsas u tal-elettriku li għandhom l-ogħla valur miżjud min-naħa tal-Komunità u li jikkontribwixxu għall-miri li ġejjin:(a) is-sigurtà u diversifikazzjoni tas-sorsi tal-enerġija u l-provvisti;(b) l-ottimizzazzjoni tal-kapaċità tan-netwerk u l-integrazzjoni tas-suq intern tal-enerġija, b'mod partikolari, proġetti li jikkonċernaw il-qasam transkonfinali;(c) l-iżvilupp tan-netwerk biex tissaħħaħ il-koeżjoni ekonomika u soċjali billi jitnaqqas l-iżolament ta' reġjuni inqas iffavoriti u reġjuni gżejjer tal-Komunità;(d) Il-konnessjoni ta’ riżorsi ta’ enerġija rinovabbli; kif ukoll(e) is-sikurezza, affidibbiltà u interoperabilità tan-netwerks interkonnessi.Artikolu 5 PrijoritajietL-EEPR għandha sservi sabiex b’urġenza tadatta u tiżviluppa n-netwerks tal-enerġija ta' importanza partikolari għall-Komunità li jappoġġjaw il-ħidma tas-suq intern tal-enerġija u, b'mod partikolari, sabiex issolvi l-problemi tal-ostakli, is-sigurtà u d-diversifikazzjoni tal-provvista u sabiex jingħelbu d-diffikultajiet ambjentali, tekniċi u finanzjarji. Hemm il-ħtieġa ta' appoġġ speċjali min-naħa tal-Komunità sabiex ikunu żviluppati netwerks ta' enerġija iktar intensivi u sabiex titħaffef il-kostruzzjoni tagħhom.Artikolu 6 Listi ta' proġettiiLista ta’ proġetti li għandhom x’jaqsmu tal-prijoritajiet stipulati fl-Artikolu 5 tinsab fl-Anness, Parti A.Artikolu 7Għoti ta’ għajnuna finanzjarja mill-Komunità1. L-għajnuna finanzjarja fl-ambitu tal-EEPR (minn issa ‘l quddiem “l-għajnuna EEPR”) għall-proġetti ta' interkonnessjoni tal-gass u tal-elettriku għandha tingħata għall-azzjonijiet li jwettqu l-proġetti fl-Anness, Parti A, jew partijiet minnu.2. Il-Kummissjoni għandha tappella għall-proposti sabiex tidentifika l-azzjonijiet imsemmija fil-paragrafu 1 u għandha tivvaluta kemm dawn il-proposti huma konformi mal-kriterji ta’ eliġibbiltà stipulati fl-Artikolu 8 u l-kriterji tal-għażla u tal-għotjiet kif stipulati fl-Artikolu 9. Il-Kummissjoni għandha tinforma lill-benefiċjarji dwar l-għoti ta’ kwalunkwe għajnuna EEPR.Artikolu 8Eliġibbiltà1. Il-proposti għandhom ikunu eliġibbli għall-għajnuna mill-EEPR biss sakemm jimplimentaw il-proġetti elenkati fl-Anness, Parti A u ma jaqbżux l-ammont massimu ta’ għajuna li tingħata mill-EEPR kif stipulat hawn taħt.2. Il-proposti għandhom jitressqu:(a) minn wieħed jew iktar Stati Membri li jaġixxu b'mod konġunt;(b) bi qbil bejn l-Istat(i) Membru(i) li għandu(hom) x’jaqsam(u) b’mod dirett mal-imsemmi proġett, minn impriża waħda jew iktar jew minn korp wieħed jew iktar, kemm pubbliċi jew privati, li jaġixxu b'mod konġunt;(c) bi qbil bejn l-Istati Membri kollha li għandhom x’jaqsmu b’mod dirett mal-imsemmi proġett, minn wieħed jew iktar organizzazzjonijiet internazzjonali li jaġixxu b'mod konġunt; jew(d) bi qbil bejn l-Istati Membri kollha li għandhom x’jaqsmu b’mod dirett mal-imsemmi proġett, permezz ta’ impriża konġunta.3. Il-proposti mressqa minn persuni naturali ma għandhomx ikunu eliġibbli.Artikolu 9Kriterji tal-għażla u tal-għoti1. Waqt li l-proposti mressqa jkunu qegħdin jiġu vvalutati skont is-sejħa għall-proposti msemmija fl-Artikolu 7(2), il-Kummissjoni għandha tapplika l-kriterji tal-għażla li ġejjin:(a) l-istabbilità u l-adegwatezza teknika tal-approċċ;(b) l-istabbiltà tal-pakkett finanzjarju għall-fażi kollha tal-investiment tal-azzjoni.2. Waqt li l-proposti mressqa jkunu qegħdin jiġu vvalutati skont is-sejħa għall-proposti msemmija fl-Artikolu 7(2), il-Kummissjoni għandha tapplika l-kriterji tal-għoti li ġejjin:(a) il-maturità, li għandha x’taqsam b’mod partikolari mal-ħila li jinbeda x-xogħol kmieni u li jingħata l-finanzjament sal-aħħar tal-2010;(b) il-miżura li biha n-nuqqas ta’ aċċess għall-finanzi qiegħed iżomm lura l-implimentazzjoni tal-azzjoni;(c) il-miżura li biha l-għajnuna tal-EEPR se tagħti spinta lill-finanzi pubbliċi u privati;(d) l-impatti soċjoekonomiċi;(e) l-impatti ambjentali;(f) il-kontribuzzjoni għall-kontinwità u l-interoperabbiltà tan-netwerk tal-enerġija, kif ukoll l-ottimizzazzjoni tal-kapaċità tiegħu(g) il-kontribut għat-titjib fil-kwalità tas-servizz, is-sikurezza u s-sigurtà;(h) l-impenn li qiegħed jintwera mill-Istati Membri sabiex il-proġett jitmexxa 'l quddiem, b'mod speċjali f'rabta mal-proċeduri u l-proċessi msemmija fl-Artikolu 12(2).Artikolu 10Il-kundizzjonijiet għall-finanzjament1. L-għajnuna mill-EEPR għandha tkopri biss infiq relatat ma' proġett magħmul mill-benefiċjarji jew minn partijiet terzi responsabbli għall-implimentazzjoni ta' proġett.2. L-għajnuna tal-EEPR ma għandhiex teċċedi il-50% tal-ispejjeż eliġibbli.Artikolu 11L-istrumenti1. Wara s-sejħa għall-proposti msemmija fl-Artikolu 7(2), il-Kummissjoni, waqt li taġixxi skont il-proċedura msemmija fl-Artikolu 27(2), għandha tagħżel il-proposti li jibbenefikaw mill-għajnuna mill-EEPR u għandha tiddetermina l-ammont f'għajnuna li għandu jingħatalhom mill-EEPR . Il-Kummissjoni għandha tispeċifika l-kundizzjonijiet u l-metodi għall-implimentazzjoni tagħhom.2. L-għajnuna mill-EEPR għandha tingħata abbażi ta' deċiżjoni meħuda mill-Kummissjoni.Artikolu 12Responsabbiltajiet finanzjarji tal-Istati Membri1. L-Istati Membri għandhom jieħdu ħsieb il-monitoraġġ tekniku u l-kontroll finanzjarju tal-proġetti li jaħdmu f'kooperazzjoni mill-qrib mal-Kummissjoni u għandhom jiċċertifikaw l-ammont u l-konformità tan-nefqa mġarrba fir-rigward ta' proġetti jew partijiet ta' proġetti ma’ dan ir-Regolament. L-Istati Membri jistgħu jitolbu l-parteċipazzjoni tal-Kummissjoni waqt il-kontrolli fuq il-post.2. L-Istati Membri għandhom jinformaw lill-Kummissjoni bil-miżuri meħuda skont il-paragrafu 1 u, b'mod partikolari, għandhom jagħtuha deskrizzjoni tas-sistemi ta’ kontroll, ta' ġestjoni u ta' monitoraġġ stabbiliti biex jiżguraw li l-proġetti jitlestew b’suċċess u li n-nefqa marbuta ma'dawn il-proġetti hija skont il-liġi u regolari.Sezzjoni 2Proġetti tal-enerġija mir-riħ lil hinn mill-kostaARTIKOLU 13 L-GħOTI TA’ GħAJNUNA EEPR1. L-għajnuna mill-EEPR għall-proġetti tal-enerġija mir-riħ lil hinn mill-kosta għandha tingħata wara li ssir sejħa għall-proposti limitati għall-azzjonijiet li jwettqu l-proġetti elenkati fl-Anness, Parti B.2. Il-Kummissjoni għandha tagħmel sejħa għall-proposti li għandhom il-ħsieb li jwettqu l-azzjonijiet imsemmija fil-paragrafu 1 u għandha tivvaluta l-konformità ta' dawn il-proposti mal-kriterji tal-eliġibbiltà stipulati fl-Artikolu 14 u l-kriterji tal-għażla u tal-għoti kif stipulati fl-Artikolu 15.3. Il-Kummissjoni għandha tinforma lill-benefiċjarji dwar l-għoti ta’ kwalunkwe għajnuna EEPR.Artikolu 14Eliġibbiltà1. Il-proposti għanhom ikunu eliġibbli għall-għajnuna EEPR biss f’każ li dawn jimplimentaw il-proġetti elenkati fl-Anness, il-Parti B, ma jaqbżux l-ammonti massimi f’għajnuna EEPR kif stipulati hemm u jissodisfaw il-kundizzjonijiet li ġejjin:(a) l-iskeda tal-proġett għandha tinkludi n-nefqa kapitali sostanzjali għall-2009 u għall-2010;(b) il-proġett għandu jitmexxa minn impriża kummerċjali.2. Il-proposti jistgħu jitressqu minn impriża waħda jew iktar, waqt li jaġixxu b’mod konġunt.3. Il-proposti mressqa minn persuni naturali ma għandhomx ikunu eliġibbli.Artikolu 15Kriterji tal-għażla u tal-għoti1. Waqt li l-proposti mressqa jkunu qegħdin jiġu vvalutati skont is-sejħa għall-proposti msemmija fl-Artikolu 13(1), il-Kummissjoni għandha tapplika l-kriterji tal-għażla li ġejjin:(a) l-istabbilità u l-adegwatezza teknika tal-approċċ;(b) l-istabbiltà tal-pakkett finanzjarju għall-fażi kollha tal-investiment tal-proġett.2. Waqt li l-proposti mressqa jkunu qegħdin jiġu vvalutati skont is-sejħa għall-proposti msemmija fl-Artikolu 13(1), il-Kummissjoni għandha tapplika l-kriterji tal-għoti li ġejjin:(a) il-miżura li biha l-proġett jitjieb jew iżid l-iskala ta’ installazzjonijiet u infrastrutturi li diġà bdew jinħolqu, jew li jinsabu fil-fażi ta’ ppjanar.(b) il-miżura il biha l-proġett jinkludi l-ħolqien ta’ installazzjonijiet u infrastrutturi ta’ daqs sħiħ jew li jintużaw fl-industrija, u l-miżura li biha tindirizza b'mod partikolari:(i) l-ibbilanċjar tal-varjabbiltà tal-elettriku ġġenerat mill-enerġija tar-riħ permezz ta’sistemi integrati.(ii) sistemi ta’ ħżin fuq skala kbira;(iii) il-ġestjoni tal-farms li jiġġeneraw bl-enerġija tar-riħ bħala impjanti virtwali li jipproduċu l-enerġija (iktar minn 1 GW);(iv) it-turbini li jinsabu lil hinn mill-kosta jew fl-ilmijiet iktar fondi (minn 20 sa 50 m) milli hu meqjus bħala standard bħalissa;(v) id-disinnji ġodda tas-sub-strutturi; jew(vi) il-proċessi ta’ mmuntar, installazzjoni, operat u żarmar u ttestjar ta’ dawn il-proċessi fil-proġetti li huma tal-istess daqs ta’ proġett normali.(c) il-fatturi ġodda tal-proġett u l-miżura li biha tintwera l-implimentazzjoni ta' dawn il-fatturi;(d) l-impatt tal-proġett u l-kontribut tiegħu lis-sistema ta’ riċerka tal-Komunità dwar iż-żona tar-riħ lil hinn mill-kosta, inkluż il-potenzjal ta’ replikazzjoni tiegħu.(e) l-impenn tal-benefiċjarji li jqassmu r-riżultati tal-avvanzi teknoloġiċi li jkunu saru mill-proġett lil operaturi Ewropej oħra b’mod kompatibbli mal-liġi tal-Komunità u b'mod partikolari mal-miri u l-istrutturi mniżżla fil-Pjan Strateġiku għat-Teknoloġiji tal-Enerġija għall-Ewropa.Artikolu 16Il-kundizzjonijiet għall-finanzjament1. L-għajnuna EEPR għandha tikkontribwixxi għall-ispejjeż li huma marbuta mal-ħolqien u l-istabbiliment tal-proġetti.2. L-għajnuna EEPR ma għandhiex teċċedi il-50% tal-ispejjeż eliġibbli kif imsemmi fil-paragrafu 1. Il-kumulazzjoni eventwali tal-finanzjament tal-Komunità u tal-finanzjament nazzjonali ma għandhiex twassal għal kumpens iktar milli suppost.Artikolu 17L-istrumenti1. Wara s-sejħa għall-proposti msemmija fl-Artikolu 13(1), il-Kummissjoni, waqt li taġixxi skont il-proċedura msemmija fl-Artikolu 27(2), għandha tagħżel il-proposti li jibbenefikaw mill-għajnuna mill-EEPR u għandha tiddetermina l-ammont f'għajnuna li għandu jingħatalhom. Il-Kummissjoni għandha tispeċifika l-kundizzjonijiet u l-metodi għall-implimentazzjoni tagħhom.2. L-għajnuna mill-EEPR għandha tingħata abbażi ta' ftehimiet tal-għotjiet.Sezzjoni 3Il-ġbir u l-ħżin tal-karbonjuARTIKOLU 18 L-GħOTI TA’ GħAJNUNA EEPR1. L-għajnuna EEPR għall-proġetti tal-ġbir u l-ħżin tal-karbonju għandha tingħata lill-azzjonijiet li jwettqu l-proġetti li huma elenkata fil-lista 1 tal-Anness, il-Parti C.2. Il-Kummissjoni għandha tagħmel sejħa għall-proposti li għandhom il-ħsieb li jwettqu l-azzjonijiet imsemmija fil-paragrafu 1 u għandha tivvaluta l-konformità ta' dawn il-proposti mal-kriterji tal-eliġibbiltà stipulati fl-Artikolu 19 u l-kriterji tal-għażla u tal-għoti kif stipulati fl-Artikolu 20.3. F’każ li bosta proposti li joħroġu minn proġetti mwettqa fl-istess Istat Membru huma konformi mal-kriterji tal-eliġibbiltà stipulati fl-Artikolu 19 u l-kriterji tal-għażla stipulati fl-Artikolu 20(1), il-Kummissjoni għandha tagħżel li tmur għall-għajnuna EEPR, abbażi tal-kriterji tal-għoti fl-Artikolu 20(2), jiġifieri mhux iktar minn proposta waħda għal kull Stat Membru fost dawk il-proposti.4. L-għajuna EEPR għandha tingħata lil mhux iktar minn 5 proġetti. Il-finanzjament ma għandux jaqbeż il-EUR 250 miljun għal kull proġett.5. Il-Kummissjoni għandha tinforma lill-benefiċjarji dwar l-għoti ta’ kwalunkwe għajnuna EEPR.Artikolu 19Eliġibbiltà1. Il-proposti għandhom ikunu eliġibbli għall-għajnuna mill-EEPR biss jekk dawn jimplimentaw il-proġetti elenkati fl-Anness, Il-Parti C u jissodisfaw il-kundizzjonijiet li ġejjin:(a) il-proġetti għandhom juru li għandhom il-ħila li jiġbru għall-anqas 85% ta' CO2 minn installazzjonijiet li jiġġeneraw ħafna enerġija u li jipprovdu għall-anqas 300 MW f''kapaċità elettrika jew ekwivalenti għal dan u l-ħila li jittrasportaw jew jaħżnu dan is-CO2 b'mod ġeoloġiku u sikur taħt l-art;(b) l-iskeda tal-proġett għandha tinkludi n-nefqa kapitali sostanzjali għall-2009 u għall-2010.(c) il-promoturi tal-proġett għandhom jagħmlu dikjarazzjoni li torbot li tgħid li l-għarfien ġeneriku li joħroġ mill-impjant virtwali jsir disponibbli għall-industrija iktar wiesgħa u jikkontribwixxi għall-Pjan Strateġiku għat-Teknoloġiji tal-Enerġija għall-Ewropa[17].2. Il-proposti jistgħu jitressqu minn impriża waħda jew iktar, waqt li jaġixxu b’mod konġunt.3. Il-proposti mressqa minn persuni naturali ma għandhomx ikunu eliġibbli.Artikolu 20Kriterji tal-għażla u tal-għoti1. Waqt li l-proposti mressqa jkunu qegħdin jiġu vvalutati skont is-sejħa għall-proposti msemmija fl-Artikolu 18(2), il-Kummissjoni għandha tapplika l-kriterji tal-għażla li ġejjin:(a) l-istabbilità u l-adegwatezza teknika tal-approċċ;(b) l-istabbiltà tal-pakkett finanzjarju għall-fażi kollha tal-investiment tal-proġett;(c) l-identifikazzjoni tal-permessi kollha neċessarji għall-ħolqien u l-operat tal-proġett fis-sit(i) propost(i) u biex ikun hemm strateġija li tassigura dawk il-permessi.2. Waqt li l-proposti mressqa jkunu qegħdin jiġu vvalutati skont is-sejħa għall-proposti msemmija fl-Artikolu 18(2), il-Kummissjoni għandha tapplika l-kriterji tal-għoti li ġejjin:(a) finanzjament mitlub għal kull tunnellata ta’ CO2 li għandu jkun imnaqqas għall-ewwel 5 snin tal-operat (li jammonta għal 40%);(b) il-kumplessità tal-proġett u l-livell ta’ innovazzjoni tal-installazzjoni ġenerali li tinkludi attivitajiet ta’ riċerka oħra li huma relatati kif ukoll l-impenn li jintwera mill-benefiċjarji sabiex iqassmu r-riżultati tal-avvanzi teknoloġiċi li jkunu saru mill-proġett lil operaturi Ewropej oħra b’mod kompatibbli mal-liġi tal-Komunità u b'mod partikolari mal-miri u l-istrutturi mniżżla fil-Pjan Strateġiku għat-Teknoloġiji tal-Enerġija għall-Ewropa (li jammonta għal 40%);(d) l-istabbiltà u l-adegwatezza tal-pjan ta’ ġestjoni li jinkludi, speċjalment li għandu x’jaqsam mal-informazzjoni u mad-dejta xjentifika, teknika u mal-inġinerija li fiha, li tkun rreġistrata t-tlestija tal-kunċett propost sabiex jinkiseb l-operar tal-proġett sal-31 ta’ Diċembru 2015 (li jammonta sa 20%).Artikolu 21Il-kundizzjonijiet għall-finanzjamentL-għajnuna mill-EEPR għandha tikkontribwixxi għall-ispiża ta’ dawk l-elementi tal-fażi tal-investiment tal-proġett li huma attribwiti biss għall-ġbir u l-ħżin tal-karbonju, waqt li tqis il-benefiċċji possibbli tal-operat. Ma għandux jaqbeż it-80% tal-ispejjeż totali eliġibbli għall-investiment.Artikolu 22L-istrumenti1. Wara s-sejħa għall-proposti msemmija fl-Artikolu 18(2), il-Kummissjoni, waqt li taġixxi skont il-proċedura msemmija fl-Artikolu 28(2), għandha tagħżel il-proposti li għandhom jirċievu l-għajnuna EEPR u tiddetermina l-ammont ta’ għajnuna EEPR li għandha tingħata. Il-Kummissjoni għandha tispeċifika l-kundizzjonijiet u l-metodi għall-implimentazzjoni tal-proposti.2. L-għajnuna mill-EEPR għandha tingħata abbażi ta' ftehimiet tal-għotjiet.KAPITOLU IIIDISPOŻIZZJONIJIET KOMUNIArtikolu 23Għajnuna u strumenti oħra EEPR1. Parti mill-għajnuna tal-Komunità għall-proġetti elenkati fl-Anness tista’ tkun implimentata permezz ta’ kontribut għal strument xieraq li jinsab taħt ir-riżorsi tal-Bank Ewropew għall-Investiment. Il-kontribut ma għandux jaqbeż il-EUR 500 miljun.L-espożizzjoni Komunitarja għall-istrument ta' garanzija għal self, inklużi ħlasijiet ta' ġestjoni u spejjeż eliġibbli oħra, għandha tiġi limitata għall-ammont tal-kontribut mill-Komunità għall-istrument u ma għandu jkun hemm l-ebda responsabbiltà ulterjuri fuq il-baġit ġenerali tal-Unjoni Ewropea.2. 3. Il-Kummissjoni, waqt li taġixxi skont il-proċedura msemmija fl-Artikolu 28(2), għandha tiddeċiedi dwar l-ammont ta' għajuna EEPR li għandha tingħata lil din l-istrument. Il-Kummissjoni u l-Bank Ewropew għall-Investiment għandhom jistabbilixxu memorandum ta’ qbil li jispeċifika l-kundizzjonijiet u l-metodi għall-implimentazzjoni ta’ dik id-deċiżjoni.Artikolu 24Modalitajiet ta’ pprogrammar u implimentazzjoni1. Permezz ta’ deroga mill-Artikolu 75(2) u l-Artikolu 110 tar-Regolament Finanzjarju, is-sejħiet għall-proposti għandhom ikunu mndeija direttament mill-Kummissjoni abbażi tad-disponibbiltajiet baġitarji msemmija fl-Artikolu 3(1) ta' dan ir-Regolament u abbażi l-kriterji tal-eliġibbiltà, l-għażla u l-għoti kif stipulat fil-Kapitolu II ta’ dan ir-Regolament.2. L-għajnuna mill-EEPR għandha tkopri biss infiq relatat ma' proġetti magħmul mill-benefiċjarji responsabbli għall-implimentazzjoni ta' proġett. In-nefqa tista’ tkun eliġibbli mid-data msemmija fl-Artikolu 31.3. Il-VAT ma għandiex tkun spiża eliġibbli, ħlief il-VAT mhux rimborsabbli.4. Proġetti ffinanzjati taħt dan ir-Regolament għandhom jitwettqu f'konformità mal-liġi tal-Komunità u għandhom iqisu l-politiki Komunitarji relevanti, b'mod partikolari dawk dwar il-kompetizzjoni inkluż ir-regoli applikabbli dwar l-għajnuna mill-istat, il-ħarsien tal-ambjent, is-saħħa, l-iżvilupp sostenibbli u l-akkwist pubbliku.Artikolu 25RiżervaGħandu jitwarrab ammont li ma jaqbiżx il-0.1% tal-baġit li hu pprovdut f'dan ir-Regolament għall-implimentazzjoni u l-evalwazzjoni mill-Kummissjoni.Artikolu 26 Responsabbiltajiet ġeneralii tal-Istati Membri1. Fil-kuntest tar-responsabbiltà tagħhom, l-Istati Membri għandhom jagħmlu l-isforz tagħhom sabiex jimplimentaw il-proġetti li jirċievu l-għajnuna mill-EEPR. Għandhom, b’mod partikolari, jagħmlu kull sforz sabiex iħaffu l-proċeduri amministrattivi u l-għoti tal-awtorizzazzjonijiet, il-proċeduri tal-ħruġ tal-liċenzji u ċ-ċertifikati li għandhom jissodisfaw lill-promuturi tal-proġetti.2. L-Istati Membri għandhom jinfurmaw lill-Kummissjoni sal-31 ta’ Marzu ta’ kull sena dwawr il-miżuri li jkunu ttieħdu skont il-paragrafu 1 fis-sena li tkun għaddiet.Artikolu 27Il-Protezzjoni tal-interessi finanzjari tal-Komunitajiet Ewropej1. Il-Kummissjoni għandha tiżgura li, meta jkunu ffinanzjati azzjonijiet taħt dan ir-Regolament, dawn ikunu implimentati, l-interessi finanzjarji tal-Komunità jkunu mħarsa bl-applikazzjoni ta’ miżuri ta’ prevenzjoni kontra l-frodi, il-korruzzjoni u kull attività illegali oħra, b’verifiki effettivi u bl-irkupru tal-ammonti li ma jkunux tħallsu kif suppost u, jekk jinstabu xi irregolaritajiet, b’penali li jkunu effettivi, proporzjonati u dissważivi, skont ir-Regolamenti tal-Kunsill (KE, Euratom) Nru 2988/95 u (Euratom, KE) Nru 2185/96, kif ukoll ir-Regolament (KE) Nru 1073/1999 tal-Parlament Ewropew u tal-Kunsill.2. Għall-azzjonijiet Komunitarji ffinanzjati minn dan ir-Regolament, il-kunċett ta' irregolarità msemmi fl-Artikolu 1(2) tar-Regolament tal-Kunsill (KE, Euratom) Nru 2988/95 għandu jfisser kwalunkwe ksur ta’ dispożizzjoni tal-liġi tal-Komunità jew kwalunkwe nuqqas fil-qadi ta' obbligu kuntrattwali li jirriżulta minn att jew ommissjoni minn operatur eknomiku li għandhom jew li jkollhom l-effett li jippreġudikaw il-baġit ġenerali tal-Unjoni Ewropea jew il-baġits amministrati minnha, permezz ta' element ta' spiża mingħajr ġustifikazzjoni.3. Il-miżuri kollha ta’ implimentazzjoni li jirriżultaw minn dan ir-Regolament, għandhom jipprovdu, b’mod partikolari, għas-sorveljanza u l-kontroll finanzjarju mill-Kummissjoni jew kwalunkwe rappreżentant awtorizzat minnha u għall-verifiki mill-Qorti Ewropea tal-Awdituri, jekk ikunu meħtieġa verifiki fuq il-post.KAPITOLU IV DISPOŻIZZJONIJIET TA’ IMPLIMENTAZZJONI U FINALIArtikolu 28Kumitati1. Il-Kummissjoni għandha tkun megħjuna mill-kumitati li ġejjin:(a) għall-proġetti dwar il-ġbir u l-ħżin tal-karbonju, il-kumitat stabbilit permezz tal-Artikolu 8 tad-Deċiżjoni tal-Kunsill Nru 2006/971/KE[18];(b) għall-proġetti dwar l-enerġija ġġenerata mir-riħ lil hinn mill-kosta, il-kumitat stabbilit permezz tal-Artikolu 8 tad-Deċiżjoni Nru 2006/971/KE;(c) għall-proġetti ta’ interkonnessjoni tal-gass u tal-elettriku, il-kumitat stabbilit permezz tal-Artikolu 15 tar-Regolament (KE) Nru 680/2007 tal-Parlament Ewropew u tal-Kunsill.2. Fejn issir referenza għal dan l-Artikolu, għandhom japplikaw l-Artikoli 4 u 7 tad-Deċiżjoni Nru 1999/468/KE, billi jitqiesu d-dispożizzjonijiet tal-Artikolu 8 tagħhaIl-perjodu stipulat fl-Artikolu 4(3) tad-Deċiżjoni 1999/468/KE għandu jkun definit bħala xahar wieħed.Artikolu 29Evalwazzjoni1. Il-Kummissjoni għandha twettaq evalwazzjonijiet tal-programm kemm fin-nofs u kemm fl-aħħar sabiex ikun evalwat il-kontribut tiegħu sabiex jitwettqu l-mirital-politika dwar l-enerġija u l-użu effettiv magħmul mill-approprazzjonijiet.2. Il-Kummissjoni tista’ titlob lil xi Stat Membru benefiċjarju biex jipprovdi evalwazzjoni speċifika tal-proġetti ffinanzjati taħt il-Kapitolu II Sezzjoni I tar-Regolament jew, fejn xieraq, li jagħtiha l-informazzjoni u l-assistenza meħtieġa biex twettaq evalwazzjoni ta' dawn il-proġetti.3. Il-Kummissjoni għandha tressaq lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni rapport ta' evalwazzjoni dwar l-ir-riżultati miksuba mill-EEPR.Artikolu 30Informazzjoni lill-Parlament Ewropew u lill-KunsillIl-Kummissjoni għandha timmonitorja l-implimentazzjoni ta' dan ir-Regolament. Kull sena, meta tippreżenta l-abbozz preliminari tal-baġit, hija għandha tippreżenta rapport lill-Parlament Ewropew u lill-Kunsill dwar l-implimentazzjoni tal-Programm.Artikolu 31Dħul fis-seħħDan ir-Regolament għandu jidħol fis-seħħ fil-ġurnata wara l-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament jorbot fl-intier tiegħu u huwa direttament applikabbli fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentAnness Proġetti eliġibbliA. INTERKONNETTURI1. Interkonnetturi tal-gassProġetti | Post tal-proġetti appoġġati | Kontribuzzjoni Komunitarja ppjanata (€ miljuni) |Il-Kuritur tan-Nofsinhar tal-Gass NABUCCO[19] ITGI – Poseidon | L-Awstrija, l-Ungerija, il-Bulgarija, il-Ġermanja, ir-Rumanija L-Italja, il-Greċja | 250 100 |L-interkonnessjoni Baltika Skanled | Il-Polonja, id-Danimarka, l-Iżvezja | 150 |In-netwerk LNG Terminal tal-Gass Naturali Likwefatt fuq il-kosta Pollakka fil-port ta' Świnoujście | Il-Polonja | 80 |L-Ewropa Ċentrali u tax-Xlokk L-Interkonnettur Slovakkja-Ungerija (Velky Krtis – Balassaqyarmat) Is-sistema tat-trażmissjoni tal-gass fis-Slovenja bejn il-fruntiera Awstrijaka u Ljubljana (eskluż is-sezzjoni Rogatec-Kidričevo) L-Interkonnessjoni Bulgarija-Greċja (Haskovo-Komotini) L-interkonnettur tal-gass Rumanija-Ungerija L-espansjoni tal-Kapaċità tal-Ħżin tal-Gass fiċ-ċentru Ċek Infrastruttura u tagħmir biex jippermetti l-fluss tal-gass bejn il-Punent u l-Lvant fil-każ ta' taqlib fil-provvista fit-terminu qasir taż-żmien | Is-Slovakkja, l-Ungerija Is-Slovenja Il-Bulgarija, il-Greċja Ir-Rumanija, l-Ungerija Ir-Repubblika Ċeka L-Istati Membri kollha | 25 40 20 30 25 20 |Il-Mediterran Tisħiħ tan-netwerk tal-gass FR fuq l-assi l-Afrika-Franza-Spanja | Franza | 150 |Iż-żona tal-Baħar tat-Tramuntana Il-linja Ġermanja-Belġju-Renju Unit Il-konnessjoni Franza-Belġju | Il-Belġju Franza, il-Belġju | 35 100 |TOTAL | 1025 |2. Interkonnetturi tal-elettrikuProġetti | Post tal-proġetti appoġġati | Kontribuzzjoni Komunitarja ppjanata (€ miljuni) |L-interkonnessjoni Baltika Estlink-2 L-interkonnessjoni Żvezja-Stati Baltiċi, u t-tisħiħ ta—sistema elettrika fl-Istati Baltiċi | L-Estonja, il-Finlandja L-Iżvezja, il-Latvja, il-Litwanja | 100 175 |L-Ewropa Ċentrali u tax-Xlokk Halle/Saale – Schweinfurt | Il-Ġermanja | 50 |Il-Mediterran It-tisħiħ tal-interkonnessjoni Portugall-Spanja L-interkonnessjoni Franza-Spanja (Baixas - Sta Llogaia) Kejbil sottomarin 380 kV AC ġdid bejn Sqallija u l-Italja kontinentali (Sorgente - Rizziconi) | Il-Portugall Franza, Spanja L-Italja | 30 150 100 |Iż-żona tal-Baħar tat-Tramuntana L-interkonnessjoni tar-Repubblika tal-Irlanda - Wales | L-Irlanda, UK | 100 |TOTAL | 705 |3. Il-proġetti tal-gżejjer żgħarInizjattivi għal gżejjer żgħar iżolati | Ċipru, Malta | 20 |B. PROĠETTI TA' ENERĠIJA MIR-RIĦ LIL HINN MILL-KOSTAProġetti | Kapaċità | Post tal-proġetti appoġġati | Kontribut previst min-naħa tal-Komunità Community contribution (EUR miljuni) |1) Integrazzjoni taż-żona tal-enerġija mir-riħ lil hinn mill-kosta |1.1.Baltiku I u II - Kriegers Flak I, II, III Bini fuq proġetti li qed jiġu żviluppati. Finanzjament immirat biex tiġi ggarantita l-ispiża żejda biex tiżgura soluzzjoni konġunta ta' interkonnessjoni | 1.5 GW | Id-Danimarka, l-Iżvezja, il-Ġermanja, il-Polonja | 150 |1.2. Iż-żona tal-Baħar tat-Tramuntana Żvilupp modulari taż-żona lil hinn mill-kosta, il-wiri ta' impjant virtwali tal-enerġija lil hinn mill-kosta | 1 GW | Ir-Renju Unit, l-Olanda, il-Ġermanja, l-Irlanda, id-Danimarka | 150 |2) Turbini ġodda, strutturi u komponenti, ottimizzazzjoni tal-kapaċijiet tal-produzzjoni |2.1 Alpha Ventus/Bard Offshore 1 Bini fuq proġetti li bħalissa qed jiġu żviluppati. Ġenerazzjoni ġdida ta' turbini ta' 6-7 MW u strutturi innovattivi, 'il bogħod mix-xtut (sa 100 km) fl-ilmijiet fondi (sa 40 m). | 0.5 GW | Il-Ġermanja, il-Polonja | 150 |2.2 Aberdeen offshore wind farm (Iċ-ċentru Ewropew tal-ittestjar) Bini fuq proġetti li bħalissa qed jiġu żviluppati - ittestjar ta' turbini multi MW. Żvilupp ta' strutturi innovattivi u sottostrutturi inkluż l-ottimizzazzjoni tal-kapaċitajiet tal-produzzjoni tat-tagħmir tal-produzzjoni tal-enerġija mir-riħ lil hinn mill-kosta. Żieda fil-qies ta' 100 MW tista' tiġi ppjanata. | 0.25 GW | UK | 40 |2.3 Thornton Bank Bini fuq proġett li bħalissa qed jiġi żviluppat. Tagħlim mill-proġett Downvind (ikkofinanzjat permezz tal-FP6); Tkabbir tal-istallazzjonijiet tat-turbini Downvind (qies ta' 5 MW) fl-ilmijiet fondi (sa 30 m) b'impatt viżiv baxx (sa 30 km). | 90MW | Il-Belġju | 10 |TOTAL | 500 |C. PROĠETTI TAL-ĠBIR U L-ĦŻIN TAL-KARBONJUIsem il-proġett/ Post | Kontribut previst min-naħa tal-Komunità Community contribution (EUR miljuni) | Fjuwil | Kapaċità | Teknika tal-ġbir | Kunċett tal-ħżin |Huerth | Il-Ġermanja | 250 | Faħam | 450 MW | IGCC | Saff ta' blat ġeoliġiku u poruż bl-ilma mielaħ |Jaenschwalde | Faħam | 500 MW | Ossikarburanti | Kampi taż-żejt/gass |Eemshaven | L-Olanda | 250 | Faħam | 1200 MW | IGCC | Kampi taż-żejt/gass |Rotterdam | Faħam | 1080 MW | PC | Kampi taż-żejt/gass |Rotterdam | Faħam | 800 MW | PC | Kampi taż-żejt/gass |Belchatow | Il-Polonja | 250 | Faħam | 858 MW | PC | Akwifer tal-ilma mielaħ |Compostella | Spanja (mal-Portugal) | 250 | Faħam | 500 MW | Ossikarburanti | Akwifer tal-ilma mielaħ |Kingsnorth | UK | 250 | Faħam | 800 MW | PC | Kampi taż-żejt/gass |Longannet | Faħam | 3390 MW | PC | Akwifer tal-ilma mielaħ |Tilbury | Faħam | 1600 MW | PC | Kampi taż-żejt/gass |Hatfield (Yorkshire) | Faħam | 900 MW | IGCC | Kampi taż-żejt/gass |TOTAL 1 250 |DIKJARAZZJONI FINANZJARJA LEĠIŻLATTIVADan id-dokument huwa maħsub sabiex jakkumpanja u jikkomplementa l-Memorandum ta’ Spjegazzjoni. Bħala tali, mat-tlestija ta’ din id-Dikjarazzjoni Finanzjarja Leġiżlattiva, u mingħajr ħsara għall-fehim ċar tagħha, għandu jsir sforz, safejn hu possibli, sabiex ma terġax tiddaħħal informazzjoni li diġà tkun fil-Memorandum ta’ Spjegazzjoni. Qabel ma timla din il-formola, jekk jogħġbok irreferi għal-Linji Gwida li ġew speċifikament imfassla biex ikunu ta’ gwida u biex jiċċaraw dawn il-punti li jinsabu hawn taħt.1. ISEM TAL-PROPOSTA:Ir-Regolament tal-Parlament Ewropew u tal-Kunsill li jistabbilixxi l-programm għall-għoti ta' għajnuna finanzjarja Komunitarja għall-proġetti tal-enerġija b'appoġġ għall-irkupru ekonomiku.2. IL-QAFAS TAL-ABM / ABBIl-Qasam/L-Oqsma ta’ Politika konċernat(i) u l-Attività(jiet) li għandha/hom x’jaqsmu miegħu/hom:06: L-enerġija u t-trasport06 09: Proġetti tal-enerġija b'appoġġ għall-irkupru ekonomiku3. IL-LINJI TAL-BAĠIT3.1. Linji ta’ baġit (linji operattivi u linji relatati ta’ assistenza teknika u amministrattiva ( ex linji BA)), inklużi l-intestaturi tagħhom:06 09 01: Proġetti tal-enerġija b'appoġġ għall-irkupru ekonomiku: netwerks tal-enerġija06 09 02: Proġetti tal-enerġija b'appoġġ għall-irkupru ekonomiku: il-ġbir u l-ħżin tal-karbonju06 09 03: Proġetti tal-enerġija b'appoġġ għall-irkupru ekonomiku: sistema Ewropea taż-żona tar-riħ lil hinn mill-kosta06 01 04 13: Proġetti tal-enerġija b'appoġġ għall-irkupru ekonomiku: In-nefqa fuq l-Immaniġġjar Amministrattiv3.2. It-tul taż-żmien tal-azzjoni u tal-impatt finanzjarju:Bidu: 2009 tmiem: 20103.3. Il-karatteristiċi baġitarji ( żid ir-ringieli jekk meħtieġ ):Il-linja baġitarja | Tip ta' nfiq | Ġdida | Kontribuzzjoni EFTA | Kontribuzzjonijiet mill-pajjiżi applikanti | Intestatura fil-perspettiva finanzjarja |06 09 01 | Mhux obblig. | Diff. | IVA | NO | NO | 1a |06 09 02 | Mhux obblig. | Diff. | IVA | NO | NO | 1a |06 09 03 | Mhux obblig. | Diff. | IVA | NO | NO | 1a |06 01 04 13 | Mhux obblig. | Mhux Diff. | IVA | NO | NO | 1a |4. SOMMARJU TAR-RIŻORSI4.1. Riżorsi Finanzjarji4.1.1. Sommarju tal-approprjazzjonijiet tal-impenn (AI) u tal-approprjazzjonijiet tal-ħlas (AĦ)EUR miljuni (sa 3 ċifri wara l-punt deċimali)f |TOTAL AI inkluż il-kofinanzjament | a+c+d+e+f |4.1.2. Il-kompatibbiltà mal-Ipprogrammar Finanzjarju( Il-proposta hija kompatibbli mal-programm finanzjarju attwali.( Il-proposta se tkun tfisser l-ipprogrammar mill-ġdid tal-intestatura rilevanti fil-perspettiva finanzjarja.x Il-proposta tista' titlob li jkunu applikati d-dispożizzjonijiet tal-Ftehim Interistituzzjonali [20](jiġifieri l-istrument tal-flessibilità jew ir-reviżjoni tal-perspettiva finanzjarja).4.1.3. L-impatt finanzjarju fuq id-Dħulx Il-proposta ma għandha l-ebda implikazzjoni finanzjarja fuq id-dħul.( Il-proposta għandha impatt finanzjarju – l-effett fuq id-dħul huwa kif ġej:NB: id-dettalji u l-osservazzjonijiet kollha rigward il-metodu ta’ kalkolu tal-effett fuq id-dħul għandhom jidhru f’anness separat.miljuni ta’ EUR (sa punt wieħed deċimali)Qabel l-azzjoni [Sena n - 1] | Il-qagħda wara l-azzjoni |Numru totali ta’ riżorsi umani | 10 | 22 | 22 | 22 | 22 | 22 |5. KARATTERISTIĊI U GĦANIJIETDettalji relatati mal-kuntest tal-Proposta huma meħtieġa fil-Memorandum ta’ Spjegazzjoni. Din it-taqsima tad-Dikjarazzjoni Finanzjarja Leġiżlattiva għandha tinkludi l-informazzjoni komplementari speċifika li ġejja:5.1. Ħtieġa li għandha tiġi ssodisfata fit-terminu medju jew fit-tulIl-proposta hija riżultat tax-xejra negattiva ħafna li qiegħda tiffaċċja l-ekonomija Ewropea kkawżata mill-kriżi finanzjarja u l-kriżi tal-gass fix-xitwa. Timplimenta l-Pjan Ewropew għall-Irkupru Ekonomiku (COM (2008) 800 approvat mill-Kunsill Ewropew fil-laqgħa li saret bejn il-11 u t-12 ta’ Diċembru 2008.Il-kriżi finanzjarja bdiet tinfirex fl-ekonomija reali fil-ħarifa tal-2008. Il-kriżi tal-gass, li tinvolvi nuqqas ta' trasportazzjoni tal-gass prodott fir-Russja, faqqgħet f'Diċembru tal-2008. Il-kriżi ekonomika u dik tal-gass, it-tnejn juru l-problemi strutturali għall-ekonomija Ewropea. Meħtieġ Pjan ta’ Rkupru komprensiv u dan qiegħed jitħejja; din il-proposta għal spinta finanzjarja fil-partijiet ewlenin tas-settur tal-enerġija hija element kruċjali tal-Pjan.Il-Kummissjoni diġà ressqet proposta sabiex tirrevedi l-Qafas Finanzjarju Multiannwali 2007-2013 sabiex tagħmel il-fondi addizzjonali disponibbli taħt l-intestatura 1A filwaqt li tirrispetta l-ammonti kollha miftiehma fil-Ftehim Interistituzzjonali dwar id-dixxiplina finanzjarja u l-ġestjoni finanzjarja tajba tas-17 ta’ Mejju 2006[22]. Fid-dawl tal-ewwel diskussjonijiet mal-awtorità baġitarja, l-Kummissjoni issa tipproponi trasferiment ta’ riżorsi li ma humiex rekwiżiti taħt il-limitu tal-intestatura 2 rigward is-sena 2008 sal-intestatura 1A sabiex tiffinanzja EUR 3.5 bljun proposti għall-proġetti tal-enerġija (EUR 1.5 biljun fl-2009 u EUR 2.0 biljun fl-2010).- Sabiex isir kontribut immedjat bil-għan li l-kriżi ekonomika tkun indirizzata, huwa importanti għall-proġetti li jirċievu approvazzjoni malajr kemm jista'’jkun.- Huwa għalhekk importanti li dan ir-regolament diġà elenka l-proġetti li jistgħu jirċievu l-appoġġ, li huma suġġetti għall-konformità mal-kriterji li jiżguraw l-effiċjenza u l-effikaċjà u mal-limitu stipulat mill-pakkett finanzjarju.- Fil-każ tal-ġbir u l-ħżin tal-karbonju, din il-lista għandha tkun stabbilita abbażi tal-informazzjoni miġbura mill-partijiet interessati fil-qafas tal-Grupp ta’ Ħidma tal-Fjuwil Fossili, il-Pjattaforma Teknoloġika Ewropea għal Impjanti tal-Enerġija mill-Fjuwil Fossili Mingħajr Emissjonijiet u minn sorsi oħra. Fil-lista, l-għajnuna finanzjarja għandha tkun immirata lejn proġetti li huma diġà lesti jibdew l-iżvilupp tal-proġett fl-2009/2010, filwaqt li dawk li mhumiex għandhom jitniżżlu f’lista ta’ riżerva. Meta jitlestu dawn il-proġetti, il-ħidma għandha tiġi vvalutata abbażi tal-fatt li jkun jeżisti kunċett matur u fattibbli għall-impjant tal-enerġija, inkluż il-komponent ta’ ġbir; il-fatt li jkun jeżisti kunċett matur u fattibbli għall-ġarr u l-ħżin tas-CO2; u impenn liema bħalu tal-awtoritajiet lokali sabiex jappoġġjaw il-proġett. Sabiex tkun żgurata l-ikbar possibbiltà ta’ żvilupp imħaffef ta’ proġett, ir-riżorsi li jammontaw għal €250 miljun għandhom ikunu disponibbli għal kull proġett. Sabiex jinkiseb dan, huwa importanti li ssir għażla minn fost il-proġetti li huma diġà lesti biex jibdew l-iżvilupp tal-proġett fl-2009/2010. L-għażla għadha tiżgura, inter alia, li ma hemmx iktar minn proġett wieħed appoġġjat f'kull Stat Membru, sabiex tkun żgurata l-investigazzjoni ta' firxa wiesgħa ta' kundizzjonijiet ta' ħżin ġeoloġiku u sabiex tkun appoġġjata l-mira tal-irkupru ekonomiku inkoraġġanti madwar l-Ewropa.Fil-każ tal-enerġija ġġenerat mir-riħ lil hinn mill-kosta, din il-lista għandha tinkludi proġetti li huma diġà lesti biex jiġu implimentati. li jkunu kapaċi jħaffu l-proċess b’riżultat tal-ispinta finanzjarja; b’tifsira transkonfinali; ta’ skala kbira.Fil-każ ta’ proġetti ta’ interkonnessjoni tal-elettriku u tal-gass, din il-lista għandha tinħareġ abbażi tal-maturità tal-proġett u l-kontribut tal-proġetti lejn il-miri tas-sigurtà u d-diversifikazzjoni tal-provvista kif inhi identifikata fit-Tieni Reviżjoni tal-Enerġija Strateġika u approvata mill-Parlament Ewropew u mill-Kunsill.5.2. Il-valur miżjud tal-involviment tal-Komunità u l-koerenza tal-proposta ma' strumenti finanzjarji oħrajn u s-sinerġija possibbliL-enerġija saret waħda mill-problemi ewlenin tal-Ewropa. F’Diċembru, l-Unjoni Ewropea ħadet sensiela ta' deċiżjonijiet ewlenin sabiex tindirizza l-ġejjieni tal-enerġija fl-Ewropa. Sabiex tħeġġeġ settur tal-enerġija li għandu l-ħila jnaqqas l-emissjonijiet tal-gass serra. Sabiex tagħmel l-enerġija rinovabbli parti kruċjali tat-taħlita tal-enerġija fl-Ewropa. U sabiex tkopri d-domanda tal-Ewropa għall-enerġija billi twettaq il-kisbiet mill-effiċjenza tal-enerġija.Dawn il-bidliet jitolbu impenn u investiment liema bħalu. Madankollu l-waqgħa ekonomika tirriskja li dan l-investiment idum biex issir sakemm ma titteħidx azzjoni oħra issa. Il-kriżi tal-kreditu qed ikollha impatt dirett fuq il-ħeffa tal-Ewropa biex tagħmel it-tibdiliet meħtieġa. Ir-riskju huwa t-telf tal-momentum u tal-vantaġġ teknololġiku, u d-dewmien li jsir illum ifisser iktar spejjeż iktar ’il quddiem. Dan huwa għaliex il-Pjan Ekonomiku ta’ Rkupru għamel enfasi partikolari fuq il-ħtieġa ta’ “investiment għaqli”, spinta ekonomika mmirata lejn miri strateġiċi ċari.Sabiex jagħmel impatt tanġibbli u sostanzjali, dan l-investiment għandu jiffoka fuq xi wħud mis-setturi speċifiċi. Azzjoni fuq livell Ewropew għandha żżid il-valur f’dawn is-setturi; fejn jeżistu proġetti kbar, maturi li għandhom il-ħila jixorbu ammonti sinifikanti ta' għajnuna finanzjarja; u li l-iżvilupp tagħhom se jagħti kontribut ċar lill-miri tas-sigurtà tal-provvista tal-enerġija u tat-tnaqqis tal-emissjonijiet tal-gass serra. Is-setturi tal-ġbir u l-ħżin tal-karbonju; tal-enerġija mir-riħ lil hinn mill-kosta; tal-interkonnessjonijiet tal-gass u tal-elettriku; u tal-ibliet effiċjenti fl-enerġija jissodifaw dawn il-kriterji.Fil-każijiet tal-ġbir u l-ħżin tal-karbonju u r-riħ lil hinn mill-kosta, dan jibni fuq il-Pjan Strateġiku għat-Teknoloġija tal-Enerġija għall-Ewropa, li sejjaħ għall-istabbiliment ta' Inizjattivi Industrijali Ewropej f'dawn l-oqsma. Il-Kunsill Ewropew fil-laqgħa tiegħu li saret fis-16 ta' Ottubru 2008 appella lill-Kummissjoni sabiex tħaffef l-implimentazzjoni tal-Pjan Teknoloġiku.Fil-każ tal-interkonnessjonijiet tal-gass u tal-elettriku, l-isfidi tal-enerġija żviluppaw tul l-aħħar snin. Il-kriżijiet tal-gass li faqqgħu dan l-aħħar (fix-xtiewi tal-2006 u tal-2009) u ż-żieda fil-prezz taż-żejt sa nofs l-2008 wrew kemm l-Ewropa hija vulnerabbli. Riżorsi indiġeni tal-enerġija – il-gass u ż-żejt – qegħdin isiru dejjem iktar skarsi b’tali mod li l-Ewropa qiegħda ssir dejjem iktar dipendenti fuq l-importazzjonijiet sabiex tforni l-enerġija. F’dan il-kuntest, l-infrastruttura tal-enerġija taqdi rwol kruċjali. Madankollu, il-kriżi ekonomika u finanzjarja ta’ bħalissa qiegħda taffettwa l-implimentazzjoni tal-proġetti ta’ infrastruttura fl-enerġija. Xi proġetti importanti – inklużi proġetti fl-interess tal-Komunità – jistgħu jiffaċċjaw wisq dewmien fl-implimentazzjoni minħabba l-fondi skarsi. B’hekk, azzjoni urġenti li tappoġġja l-investiment fl-interkonnessjonijiet fis-settur tal-enerġija hija xierqa. Minħabba l-ammont ta' żmien sinifikanti li huwa meħtieġ għall-ippjanar u t-tħaddim ta' dawn il-proġetti huwa importanti li l-Komunità tinvesti f'din l-infrastruttura b’mod partikolari sabiex tħaffef l-iżvilupp ta' proġetti ta' importanza partikolari għas-sigurtà tal-enerġija fl-UE. Dan għandu jkun vitali għall-UE sabiex tkun f'pożizzjoni aħjar li tiżgura s-sigurtà tal-enerġija meta l-ekonomija tmur lura u meta tiżdied id-domanda għall-enerġija globali.5.3. L-għanijiet, ir-riżultati mistennija u l-indikaturi relatati mal-proposta fil-kuntest tal-qafas tal-ABM(a) li tikkontribwixxi għall-miri dwar il-bidla fil-klima tal-UE billi jittieħed pass tanġibbli ’l quddiem lejn il-mira tal-Kunsill Ewropew li jkunu żviluppati 12-il impjant virtwali għat-teknoloġiji tal-fjuwil tal-fossili sostenibbli sal-2015 sabiex il-ġbir u l-ħżin tal-karbonju jsir teknoloġija kummerċjali vijabbli sal-2020;(b) li tistabbilixxi sistema ta’ riċerka dwar l-enerġija tar-riħ lil hinn mill-kosta li hija integrata kollha fl-Ewropa, li ssaħħaħ sostanzjalment il-kontribut tal-enerġija tar-riħ immirata lejn l-enerġija rinovabbli mill-UE u li ssaħħaħ it-tmexxija industrijali tal-UE fil-qasam tal-enerġija ġġenerata mir-riħ.(c) li tadotta u tiżviluppa n-netwerks tal-enerġija b'appoġġ għat-tħaddim tas-suq intern tal-enerġija u, b'mod partikolari, li ssolvi l-problemi tal-ostakli, is-sigurtà u d-diversifikazzjoni tal-provvista u sabiex jingħelbu d-diffikultajiet ambjentali, tekniċi u finanzjarji.5.4. Metodu ta’ Implimentazzjoni (indikattiv)Hawn isfel uri l-metodu(i)[23] magħżul(in) għall-implimentazzjoni tal-azzjoni.X Ġestjoni ĊentralizzataX Direttament mill-KummissjoniIndirettament b’delega lil:Aġenziji EżekuttiviKorpi stabbiliti mill-Kummissjoni kif imsemmi fl-Art. 185 tar-Regolament FinanzjarjuKorpi nazzjonali tas-settur pubbliku/korpi b’missjoni ta’ servizz pubblikuĠestjoni kondiviża jew deċentralizzataMal-Istati MembriMal-Pajjiżi terziĠestjoni konġunta ma’ organizzazzjonijiet internazzjonali (jekk jogħġbok speċifika liema)6. IL-MONITORAĠĠ U L-EVALWAZZJONI6.1. Sistema ta’ monitoraġġL-għoti ta' sussidji għal dawn l-għamliet ta' azzjoni se jsir abbażi ta' kuntratt standard ta' sussidju tal-Komunitajiet Ewropej. Id-dispożizzjonijiet varji ta' monitoraġġ, informazzjoni u verifika, ta' dan il-kuntratt se japplikaw b'mod sħiħ.Fil-każ tal-proġetti ta’ interkonnessjoni, b’mod partikolari, l-Istati Membri għandhom jieħdu ħsieb il-monitoraġġ tekniku u l-kontroll finanzjarju tal-proġetti f'kooperazzjoni mill-qrib mal-Kummissjoni u għandhom jiċċertifikaw ir-realtà u l-konformità tan-nefqa mġarrba fir-rigward ta' proġetti jew partijiet ta' proġetti. L-Istati Membri jistgħu jitolbu l-parteċipazzjoni tal-Kummissjoni waqt kontrolli fuq il-post.L-Istati Membri għandhom jinfurmaw lill-Kummisjoni dwar il-miżuri meħuda sabiex iħaffu l-proċeduri u l-awtorizzazzjonijiet amministrattivi, il-proċeduri tal-ħruġ tal-liċenzji u ċ-ċertifikati li għandhom jissodisfaw lill-promuturi tal-proġetti tal-interkonnessjoni, u b’mod partikolari, għandhom jipprovdu deskrizzjoni tas-sistemi tal-kontroll, ta' ġestjoni u ta' monitoraġġ stabbiliti biex jiżguraw li l-proġetti jitlestew b’suċċess.6.2. Evalwazzjoni6.2.1. Miżuri meħuda wara evalwazzjoni intermedjarja/ex-post (tagħlimiet minn esperjenzi simili fl-imgħoddi):Il-Kummissjoni għandha twettaq evalwazzjoni tal-Programm sabiex ikun evalwat il-kontribut tiegħu lejn il-miri tal-politika tal-Komunità dwar l-enerġija u l-użu effettiv magħmul mill-approprazzjonijiet.Il-Kummissjoni tista’ titlob lil xi Stat Membru benefiċjarju biex jipprovdi evalwazzjoni speċifika tal-proġetti ffinanzjati taħt il-Kapitolu 2 Sezzjoni 3 tar-Regolament jew, fejn xieraq, li jagħtiha l-informazzjoni u l-assistenza meħtieġa biex twettaq evalwazzjoni ta' dawn il-proġetti.Il-Kummissjoni għandha tressaq lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni rapport ta' evalwazzjoni dwar ir-riżultati miksuba mill-Programm6.2.2. It-termini u l-frekwenza tal-valutazzjoni futuraMhux applikabbli7. Miżuri kontra l-frodi-  Peress li l-kuntratti għall-azzjonijiet kollha previsti se jkunu abbażi ta' kuntratt standard ta' sussidju, se japplikaw il-miżuri kontra l-frodi li japplikaw ġeneralment.-  Ir-riżultat se jkun viżibbli b'mod ċar u jkun jista' jitkejjel f'kull tip ta' azzjoni. It-tipi ta' sussidju se jkunu sempliċi: in-nefqa fl-investiment, u l-ispejjeż li ġejjin mit-tħaddim. Dawn l-affarijiet jistgħu jiġu vverifikati b'mod dettaljat, u hemm biżżejjed materjal u tagħrif li joħorġu minn proġetti biex issir valutazzjoni infurmata tal-perikli ta' frodi.-  Żjajjar fuq il-post se jkunu possibbli għall-proġetti kollha.-  Jiddependi mill-kumplessità tal-proġetti, ix-xogħlijiet ta’ monitoraġġ speċifiku jistgħu jitħallew f’idejn il-persunal speċjalizzat jew f’idejn il-konsulenti barranin. .8. DETTALJI TAR-RIŻORSI8.1. 8.1. Għanijiet tal-proposta skont l-ispiża finanzjarja tagħhomApproprjazzjonijiet għall-impenn f’EUR miljuni (sa tliet ċifri wara l-punt deċimali)2009 | 2010 | 2011 | 2012 | 2013 | 2014 |Uffiċjali u staff temporanju[25] (XX 01 01) | A*/AD | 6 | 12 | 12 | 12 | 12 | 12 |B*, C*/AST | 1 | 3 | 3 | 3 | 3 | 3 |Persunal iffinanzjat[26] skont l-art. XX 01 02 | 3 | 7 | 7 | 7 | 7 | 7 |Staff ieħor[27] iffinanzjat skont l-Art. XX 01 04/05 |TOTAL | 10 | 22 | 22 | 22 | 22 | 22 |8.2.2. Deskrizzjoni tal-kompiti li jidderivaw mill-azzjoni-  Id-definizzjoni u l-koordinament tal-programm-  Il-ġestjoni finanzjarja tal-proġetti-  Is-sorveljar tal-proġetti-  Ir-rappreżentanza tal-Kummissjoni fil-Kumitat tal-Programm u t-tressiq lejha tal-miżuri li se jittieħdu fejn hemm proċedura ta' komitoloġija-  It-twettiq ta' konsultazzjonijiet ta' interservizz fi ħdan il-Kummissjoni-  Evalwazzjonijiet strateġiċi8.2.3. Sorsi tar-riżorsi umani (statutorji)Kalkolu - Nefqa amministrattiva oħra li mhix inkluża fl-ammont ta’ referenza …8.2.4. Infiq Amministrattiv ieħor inkluż fl-ammont ta’ referenzaEUR miljuni (sa 3 ċifri wara l-punt deċimali)Il-linja baġitarja (l-għadd u l-intestatura) | 2009 | 2010 | 2011 | 2012 | 2013 | Sena 2014 u wara | TOTAL |- intra muros |- extra muros (il-manutenzjoni tal-IT) |It-total tal-assistenza teknika u amministrattiva | 1,2 | 1,2 | 2,4 |8.2.5. Spiża finanzjarja tar-riżorsi umani u l-ispejjeż li għandhom x’jaqsmu magħha li mhumiex inklużi fl-ammont ta’ referenzaEUR miljuni (sa 3 ċifri wara l-punt deċimali)It-tip ta’ riżorsi umani | 2009 | 2010 | 2011 | 2012 | 2013 | 2014 u wara |L-uffiċjali u l-istaff temporanju (XX 01 01) | 1,014 | 2,2 | 2,2 | 2,2 | 2,2 | 2,2 |Il-persunal iffinanzjat mill-Art XX 01 02 (awżiljarju, END, persunal b’kuntratt, eċċ.) (speċifika l-linja tal-baġit) |Spiża totali tar-Riżorsi Umani u spejjeż assoċjati (MHUX inklużi fl-ammont ta' referenza | 1,014 | 2,2 | 2,2 | 2,2 | 2,2 | 2,2 |Kalkolu – Uffiċjali u aġenti temporanjiGħandha ssir referenza għall-Punt 8.2.1, jekk jgħoddIs-sena 2009 u wara: 7 uffiċjali (122.000 €/uffiċjal/sena) 3 impjegati barranin 2 GFIV (62.500 €/sena), 1 GFII (34.500 €/sena)Is-sena 2010 u wara: 15-il uffiċjal (122.000 €/uffiċjal/sena) and 7 impjegati barranin:4 GFIV (62.500 €/sena), 2 GFII (34.500 €/sena) u 1 SNE's (51.000 €/sena)Il-ħtiġijiet għar-riżorsi umani u amministrattivi għandhom ikunu koperti fl-allokazzjoni li tista’ tingħata lid-DG li tmexxi fil-qafas tal-proċedura ta’ allokazzjoni annwali fid-dawl tad-diffikultajiet baġitarji.8.2.6.Infiq amministrattiv ieħor mhux inkluż fl-ammont ta' referenza EUR miljuni (sa 3 ċifri wara l-punt deċimali) |2009 | 2010 | 2011 | 2012 | 2013 | 2014 u wara | TOTAL |XX 01 02 11 01 – Missjonijiet | 0,300 | 0,300 | 0,300 | 0,300 | 0,300 | 0,200 | 1,7 |XX 01 02 11 02 – Laqgħat u Konferenzi |XX 01 02 11 03 - Kumitati[28] | 0,108 | 0,108 | 0,216 |XX 01 02 11 04 – Studji u konsultazzjonijet | 0,25 | 0,25 | 0,25 | 0,25 | 1 |XX 01 02 11 05 –Sistemi ta’ informatika | 0,06 | 0,06 | 0,06 | 0,06 | 0,06 | 0,06 | 0,36 |2 Total Nfiq Ieħor ta’ Ġestjoni (XX 01 02 11) |3 It-Total ta’ nfiq ieħor ta’ natura amministrattiva (speċifika u inkludi r-referenza għal-linja tal-baġit) |Spiża amministrattiva totali, minbarra r-riżorsi umani u spejjeż assoċjati, (MHUX inkluża fl-ammont ta' referenza) | 0,468 | 0,468 | 0,610 | 0,610 | 0,610 | 0,510 | 3,276 |Kalkolu – Nefqa amministrattiva mhux inkluża fl-ammont ta' referenzaIl-missjonijiet: 100.000 € skont it-tip ta’ proġettiKumitat kull sena skont is-suġġett = 4*27*1000 €=108.000 €Konsulenza li timmonitorja mill-20011: 250,000 €/sena0,5 FTE (konsulenza) għas-sistema ta’ monitoraġġ: 60,000 €/senaIl-ħtiġijiet għar-riżorsi u amministrattivi għandhom ikunu koperti fl-allokazzjoni li tista’ tingħata lid-DG li tmexxi fil-qafas tal-proċedura ta’ allokazzjoni annwali fid-dawl tad-diffikultajiet baġitarji.[1] ĠU C , , p. .[iridu jiddaħħlu r-referenzi sħaħ!][2] ĠU C , , p. .[3] ĠU C , , p. .[4] ĠU C , , p. .[5] Il-konklużjonijiet tal-Presidenza tal-Kunsill Ewropew li ttieħdu fil-laqgħa li saret fi Brussel bejn il-11 u t-12 ta’ Diċembru 2008, 17271/08, il-punt 9[6] COM (2008) 800[7] “Pjan strateġiku tat-teknoloġija tal-enerġija fl-Ewropa (Pjan SET) – Lejn ġejjieni b’inqas karbonju” (COM (2007) 723)[8] Il-konklużjonijiet tal-Presidenza tal-Kunsill Ewropew li ttieħdu fil-laqgħa fi Brussel fis-16 ta' Diċembru 2008, [daħħal ir-referenza eżatta][9] COM (2008) 781[10] [referenzi][11] ĠU L 248, 16.9.2002., p. 1.[12] ĠU L 357, 31.12.2002, p. 1.[13] ĠU L 312, 23.12.1995, p. 1.[14] ĠU L 292, 15.11.1996, p. 2.[15] ĠU L 136, 31.5.1999, p. 1.[16] ĠU L 184, 17.7.1999, p. 23.[17] COM(2007) 723.[18] ĠU L 162, tat-22.6.2007[19] Dan l-appoġġ jista' jitmexxa flimkien mal-appoġġ mill-Bank Ewropew tal-Investiment.[20] Ara l-punti 19 u 21 sa 23 tal-Ftehim Interistituzzjonali dwar id-dixxipplina baġitarja u l-immaniġġjar finanzjarju tajjeb tas-17 ta’ Mejju 2007, ĠU C139, 14.6.2006, p.1.[21] Kolonni addizzjonali għandhom jiżdiedu jekk meħtieġ, jekk it-tul ta' żmien tal-azzjoni jaqbeż 6 snin.[22] COM (2008) 859 tal-10.12.2008[23] Jekk diversi metodi huma indikati, jekk jogħġbok agħti dettalji oħra fit-taqsima “Kummenti relevanti” ta’ dan il-punt.[24] Kif deskritt fit-Taqsima 5.3.[25] Li l-ispiża tagħhom MHIX koperta mill-ammont ta' referenza.[26] Li l-ispiża tagħhom MHIX koperta mill-ammont ta' referenza.[27] Li l-ispiża tagħhom hija inkluża fl-ammont ta' referenza.[28] Grupp ta’ koordinament u kumitat (tal-komitoloġija) previsti fl-abbozz tal-leġiżlazzjoni